Цонка Илиева
Очакване

chitanka.info

Ще дойде един мъж.

Ще бъде син на бурята.

Под стъпките му моят праг

в земята ще потъне.

Преди за този свят да ослепея,

преди ръцете му да ме докоснат,

под силния му дъх

ще разбера копнеж какво е.

Ще дойде един мъж.

На никого не ще прилича.

Единствено

на моята любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.